31995D0531
L 302/37
JURNALUL OFÍCIAL AL UNIUNII EUROPENE
DECIZIA COMISIEI
din 29 noiembrie 1995
de modificare, ca urmare a aderării Austriei, Finlandei și Suediei, a Deciziei 77/144/CEE de stabilire a codului standard și a regulilor care reglementează transcrierea într-o formă care poate fi interpretată electronic a datelor anchetelor privind plantațiile de anumite specii de pomi fructiferi și de stabilire a limitelor zonelor de producție pentru aceste anchete
(95/531/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Actul de aderare a Republicii Austria, Republicii Finlanda și Regatului Suediei,
având în vedere Directiva 76/625/CEE a Consiliului din 20 iulie 1976 privind anchetele statistice care trebuie efectuate de statele membre pentru a determina potențialul de producție al plantațiilor anumitor specii de pomi fructiferi (1), modificată ultima dată de Regulamentul (CEE) nr. 1057/91 al Consiliului (2), în special articolul 4 alineatele (2) și (4) și articolul 9,
întrucât statele membre care își procesează electronic rezultatele anchetelor trebuie să le prezinte Comisiei într-o formă care poate fi interpretată electronic; întrucât codurile pentru transmiterea rezultatelor anchetei sunt determinate în conformitate cu procedura prevăzută în articolul 9 din Directiva 76/625/CEE; întrucât aceste coduri au fost stabilite prin Decizia nr. 77/144/CEE a Comisiei (3);
întrucât articolul 4 alineatul (2) din Directiva 76/625/CEE prevede o defalcare pe zone de producție a informațiilor culese în cadrul acestor anchete asupra pomilor fructiferi; întrucât granițele zonelor de producție sunt fixate și în conformitate cu procedura prevăzută în articolul 9 din aceeași directivă, adică printr-o decizie a Comisiei în urma unui aviz al Comitetului permanent pentru statistică agricolă; întrucât codurile pentru statele membre și zonele de producție și codurile acestora au fost stabilite în anexele I și III la Decizia nr. 77/144/CEE a Comisiei;
întrucât, ca urmare a aderării Austriei, Finlandei și Suediei, este în consecință necesar să se modifice anexele I și III la Decizia nr. 77/144/CEE a Comisiei;
întrucât măsurile prevăzute în prezenta decizie sunt în conformitate cu avizul Comitetului permanent pentru statistică agricolă,
ADOPTĂ PREZENTA DECIZIE:
Articolul 1
Ca urmare a aderării Austriei, Finlandei și Suediei, anexele I (dispoziții specifice) și III la Decizia nr. 77/144/CEE a Comisiei sunt completate în conformitate cu anexa la prezenta decizie de la 1 ianuarie 1995.
Articolul 2
Prezenta decizie se adresează statelor membre.
Adoptată la Bruxelles, 29 noiembrie 1995.